Eleanor Rigby

«Eleanor Rigby» er ein song av The Beatles som kom ut på albumet Revolver i 1966. Songen er hovudsakleg skriven av Paul McCartney. Han er ein av dei mest utypiske og lettast gjenkjennelege av Beatles-songane med ein dobbel strykekvartett arrangert av George Martin og tekst om einsemd. Songen var eit framhald av den musikalske forvandlinga bandet starta med Rubber Soul frå å vere eit hovudsakleg pop-basert band til eit meir seriøst og eksperimentelt band. 

«Eleanor Rigby» vert ofte skildra som ein klagesong for einsame menneske.  Songen gjev glimt frå liva til ei kvinne, Eleanor Rigby, og ein prest, Father MacKenzie. Han endar med gravferda til Eleanor Rigby der presten ikkje har nokon å tala for. 

Skriving
Songen kom til då McCartney sat ved pianoet sitt. Det første namnet han kom på var ikkje Eleanor Rigby, men Daisy Hawkins. I tillegg hadde han namnet Father McCartney, men dette vart endra til Father MacKenzie fordi han var redd folk ville tru han song om sin eigen far.

Songen vart skriven ferdig heime hos John Lennon med dei andre i The Beatles til stades. McCartney spelte gjennom songen medan dei andre kom med idear.

Innspeling
«Eleanor Rigby» har ikkje eit vanleg pop-arrangement, og ingen i The Beatles spelte instrument på songen, sjølv om både Lennon og George Harrison medverka med korvokal. I staden nytta McCartney ein dobbel strykekvartett som bestod av fire fiolinar, to celloar og to bratsjar. Partituret var skrive av produsent George Martin. Oktetten vart spelt inn 28. april 1966 i Studio 2 ved Abbey Road Studios og gjort ferdig i Studio 3 29. april og 6. juni. Det 15. forsøket vart nytta som master.

Utgjeving
«Eleanor Rigby» vart gjeve ut samstundes med albumet Revolver den 5. august 1966 som ein singel med dobbel A-side. Den andre A-sida var «Yellow Submarine». Singelen gjekk til topps i heimlandet Storbritannia, men nådde berre 11. plassen i USA. I Noreg vart songen marknadsført med «Yellow Submarine» som A-side, og det er denne som står oppført på VG-lista. Singelen låg 11 veker inne på Topp 10, og sju av desse på førsteplass. 

Ettermæle
mini|Eleanor Rigby-statuen i Liverpool. 
I enkelte referansebøker om klassisk musikk vert «Eleanor Rigby» nemnd på like linje med klassiske verk. Howard Goodall har kalla songen ei blanding av melodiar som kanskje berre Mozart kan måle seg med i europeisk musikkhistorie.

Musikkmagasinet Rolling Stone plasserte songen på 138. plass på lista si over dei 500 største songane gjennom tidene i 2010.

I Liverpool er det sett opp ein statue av Eleanor Rigby, laga av Tommy Steele og tileigna «all the lonely people».Let me take you down to
Eleanor Rigby's statue, «Let me take you down to Eleanor Rigby's statue»

Forfattaren Douglas Coupland har gjeve ut boka Eleanor Rigby om ei anna kvinne som kjenner seg einsam og mislukka.

Medverkande
Paul McCartney – solo- og harmonivokal
John Lennon – harmonivokal
George Harrison – harmonivokal
Tony Gilbert – fiolin
Sidney Sax – fiolin
John Sharpe – fiolin
Juergen Hess – fiolin
Stephen Shingles – bratsj
John Underwood – bratsj
Derek Simpson – cello
Stephen Lansberry – cello
George Martin – produsent, strykearrangement
Geoff Emerick – lydteknikar
Personell per Ian MacDonald

Salslister
Liste (1966)PlasseringUK Singles Chart1Canadian CHUM Chart1US Billboard Hot 10011Liste (1986)PlasseringUK Singles Chart63

Andre innspelingar 
Ei rekkje andre artistar har gjort sine eigne utgåver av «Eleanor Rigby». Av desse finn ein 
Joan Baez, Ray Charles, Tony Bennett, Aretha Franklin og Wes Montgomery

Songen har òg vorte sampla av fleire rapparar. 

Bakgrunnsstoff
 The Eleanor Rigby-statuen i Liverpool
 Alan W. Pollack om «Eleanor Rigby»
 Eleanor Rigby sin gravstein

Kjelder
Denne artikkelen bygger på «Eleanor Rigby» frå ,  den 15. desember 2008. 
 oppgav desse kjeldene:

Kategori:The Beatles-songar
Kategori:Songar produserte av George Martin
Kategori:Songar skrivne av Lennon–McCartney
Kategori:Songar frå 1966
Kategori:Singlar frå 1966
Kategori:Balladar frå 1960-åra
Kategori:Barokkpop-songar
Kategori:Popballadar
Kategori:Nummer-ein-singlar i Storbritannia
Kategori:Nummer-ein-singlar i Tyskland
Kategori:Nummer-ein-singlar i New Zealand
Kategori:Nummer-ein-singlar i Canada
Kategori:Songar på toppen av VG-lista
Kategori:Oppdikta engelskmenn
 138
Kategori:Grammy Hall of Fame Award
Kategori:Parlophone-singlar
Kategori:Capitol Records-singlar
Kategori:Aretha Franklin-songar
Kategori:Joan Baez-songar
Kategori:Ray Charles-songar
Kategori:Tony Bennett-songar
Kategori:Songar om fattigdom
Kategori:Songar om einsemd
Kategori:Songar om kvinner
Kategori:Songar om død
Kategori:The Standells-songar
Kategori:Vanilla Fudge-songar
Kategori:Johnny Mathis-songar
Kategori:Richie Havens-songar
Kategori:Frankie Valli-songar
Kategori:P.P. Arnold-songar
Kategori:Bobbie Gentry-songar
Kategori:Four Tops-songar
Kategori:Jackie Wilson-songar
Kategori:Paul Anka-songar
Kategori:The Ventures-songar
Kategori:John Denver-songar
Kategori:Nana Mouskouri-songar
Kategori:Sarah Vaughan-songar
Kategori:Paul McCartney-songar
Kategori:Bobby Darin-songar
Kategori:Shirley Bassey-songar
Kategori:Kansas-songar
Kategori:Al Kooper-songar
Kategori:Booker T. & the M.G.'s-songar
Kategori:Enoch Light-songar
Kategori:Count Basie-songar
Kategori:Brian May-songar
Kategori:Rick Wakeman-songar
Kategori:Tangerine Dream-songar
Kategori:Hank Marvin-songar
Kategori:Al Di Meola-songar